**Ministru kabineta noteikumu projekta „Grozījumi Ministru kabineta 2013.gada 22.oktobra noteikumos Nr.1174 „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda programmas „Pētniecība un stipendijas” īstenošanas kārtība un divpusējās sadarbības fonda sagatavošanas vizīšu projektu iesniegumu atklāta konkursa nolikums””** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 22.oktobra noteikumos Nr.1174 „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda programmas „Pētniecība un stipendijas” īstenošanas kārtība un divpusējās sadarbības fonda sagatavošanas vizīšu projektu iesniegumu atklāta konkursa nolikums”” (turpmāk – noteikumu projekts) ir izstrādāts saskaņā ar Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 9.panta pirmo daļu un 15.panta 5., 6. un 7.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 22.oktobra noteikumi Nr.1174 „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda programmas „Pētniecība un stipendijas” īstenošanas kārtība un divpusējās sadarbības fonda sagatavošanas vizīšu projektu iesniegumu atklāta konkursa nolikums” (turpmāk – MK noteikumi Nr.1174) nosaka programmas LV05 „Pētniecība un stipendijas” (turpmāk – programma) īstenošanas kārtību. Tāpat MK noteikumi Nr.1174 nosaka programmas apsaimniekotāju un aģentūru kompetences sadalījumu un sadarbības kārtību starp šīm institūcijām, programmas apsaimniekotāja un aģentūras funkcionālās padotības formu, programmas apsaimniekotāja un programmas donorvalsts partnera sadarbības kārtību, kā arī programmas divpusējās sadarbības fonda sagatavošanas vizīšu projektu iesniegumu atklāta konkursa nolikumu, kurā ietverti vērtēšanas kritēriji un prasības projekta iesnieguma iesniedzējam.  MK noteikumu Nr.1174 4.punkts nosaka programmas tiešo mērķa grupu. Lai nodrošinātu definētās mērķa grupas atbilstību Ministru kabineta 2014.gada 17.jūnija noteikumos Nr.324 „Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas „Pētniecība un stipendijas” aktivitātes „Pētniecība” projektu iesniegumu atklāta konkursa nolikums”” (turpmāk – MK noteikumi Nr.324) (skat.2.11.apakšpunktu) un Ministru kabineta 2014.gada 21.oktobra noteikumos Nr.649 „Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas „Pētniecība un stipendijas” aktivitātes „Stipendijas” projektu iesniegumu atklāta konkursa nolikums un īstenošanas nosacījumi”” (skat.6.punktu) noteiktajam, nepieciešams precizēt MK noteikumu Nr.1174 4.punkta redakciju, paredzot, ka programmas tiešā mērķa grupa ir augstskolu un koledžu akadēmiskais personāls (nevis viss personāls) un zinātnisko institūciju zinātniskais personāls (nevis viss personāls).  Nepieciešams precizēt programmas Pētniecības aktivitātes un programmas Stipendiju aktivitātes rezultatīvos un iznākuma rādītājus, veicot grozījumu MK noteikumu Nr.1174 5.1., 5.2. apakšpunktos un svītrojot 5.3. un 5.4. apakšpunktus, ņemot vērā aktuālos programmas nosacījumus un veiktos grozījumus programmas līgumos. Lai izpildītu donorvalstu prasības, nepieciešams papildinātajos punktos ietvert informāciju par 2013.gada bāzes vērtībām.  Nepieciešams precizēt finansējuma sadalījumu MK noteikumu 7.1. apakšpunktā, ņemot vērā 2015.gada 22.decembrī veiktos grozījumus MK noteikumu Nr.324 89.punktā, kas paredzēja palielināt finansējumu divpusējās sadarbības pasākumiem. Ir notikušas 52 sagatavošanas vizītes abās programmas aktivitātēs, un kopējā izmantotā summa ir 43 732 *euro*. Ir noslēgušies konkursi un apstiprināti projekti abās programmas aktivitātēs, līdz ar to sagatavošanas vizīšu konkursi vairs netiek plānoti, savukārt divpusējās sadarbības atbalsta pasākumi vēl nav sākti īstenoti, jo tikai 2015.gada otrā ceturkšņa beigās tika sākta 11 apstiprināto projektu īstenošana programmas aktivitātē.  Programmas attiecināmās administratīvās izmaksas ietver arī atlīdzību programmas komitejas locekļiem, kuri nav programmas apsaimniekotāja vai aģentūras nodarbinātie. Programmas komitejas locekļi ir gan no Latvijas, gan no Norvēģijas, līdz ar to programmas komitejas locekļu pamatdarba atlīdzība ir būtiski atšķirīga, kas savukārt nozīmē, ka nav iespējams ievērot vienlīdzīgas attieksmes un līdzvērtīguma principus, nosakot atlīdzības līmeni komitejas locekļiem. Tāpēc nepieciešams precizēt MK noteikumu Nr.1174 14.6.2.apakšpunktu, lai visi komitejas locekļi par darbu komitejā varētu saņemt līdzvērtīgu atlīdzību.  Atbilstoši 2014.gada jūlijā veiktajiem grozījumiem Eiropas Ekonomikas zonas finanšu instrumenta komitejas 2011.gada 13.janvārī apstiprināto noteikumu par Eiropas Ekonomikas zonas finanšu instrumenta ieviešanu 2009.-2014.gadā un Norvēģijas Ārlietu ministrijas 2011.gada 11.februārī apstiprināto noteikumu par Norvēģijas finanšu instrumenta ieviešanu 2009.-2014.gadā 7.10.panta 1.punktā programmas administratīvo izmaksu attiecināmības periods ir pagarināts līdz 2017.gada 31.decembrim, pamatojoties uz līdz 2017.gada 30.aprīlim pagarināto projektu īstenošanas termiņu, līdz ar to MK noteikumi Nr.1174 tiek papildināti ar jaunu punktu, paredzot jaunu programmas izmaksu attiecināmības periodu, t.i., līdz 2017.gada 31.decembrim. |
| 3. | Projekta izstrādē iesaistītās institūcijas | Noteikumu projektu ir izstrādājusi Izglītības un zinātnes ministrija sadarbībā ar Valsts izglītības attīstības aģentūru. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas un donorvalstu (Īslande, Lihtenšteina, Norvēģija) valsts un privātās augstākās izglītības institūcijas (tajā skaitā koledžas) un Zinātnisko institūciju reģistrā reģistrētas Latvijas zinātniskās institūcijas to nesaimniecisko darbību ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētais tiesiskais regulējums sekmēs Latvijas Nacionālajā attīstības plānā 2014.-2020.gadam noteiktā rādītāja „Ieguldījumi pētniecībā un attīstībā % no IKP” sasniegšanu.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2014) gadu | izmaiņas, salīdzinot ar kārtējo (2014) gadu | izmaiņas, salīdzinot ar kārtējo (2014) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Programmas „Pētniecība un stipendijas” kopējais finansējums ir 6 122 500 *euro*, no kuriem 10% ir Latvijas valsts budžeta finansējums (612 250 *euro*) un 90% (5 510 250 *euro*) ir donorvalstu finansējums, tai skaitā Norvēģijas finanšu instrumenta finansējums ir 4 992 000 *euro* un Eiropas Ekonomikas zonas finanšu instrumenta finansējums ir 518 250 *euro*. No tā programmas pētniecības aktivitātei paredzēts finansējums 4 435 556 *euro* apmērā.  Programmas īstenošanai 2016.gadā nepieciešamais finansējums ir iekļauts, Izglītības un zinātnes ministrijas budžeta   apakšprogrammā 71.06.00 ,,Eiropas Ekonomikas zonas un Norvēģijas finanšu instrumentu finansētās programmas īstenošana” - kopējais programmas finansējums ir 2 137 797 *euro*, savukārt 2017.gadā nepieciešamais finansējums ir iekļauts likumā ,,Par vidēja termiņa budžeta ietvaru 2016., 2017. un 2018.gadam”: 2017.gadā kopējais programmas finansējums ir 791 993 *euro*.  Noteikumu projekts tiks īstenots Izglītības un zinātnes ministrijas budžeta apakšprogrammā 71.06.00 ,,Eiropas Ekonomikas zonas un Norvēģijas finanšu instrumentu finansētās programmas īstenošana” piešķirto valsts budžeta līdzekļu ietvaros. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, kas pilda programmas apsaimniekotāja funkcijas, un Valsts izglītības attīstības aģentūra, kas pilda aģentūras funkcijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav |

Anotācijas IV, V un VI sadaļa – noteikumus projekts šīs jomas neskar.

Izglītības un zinātnes ministre M.Seile

Valsts sekretāre L.Lejiņa

05.02.2016. 16:27

1202

A.Andžāne

67047979, [agnese.andzane@izm.gov.lv](mailto:agnese.andzane@izm.gov.lv)